b'\n_START_ARTICLE_\nV\xc3\xa4in\xc3\xb6 Nummisto\n_START_PARAGRAPH_\nV\xc3\xa4in\xc3\xb6 Nummisto (1912\xe2\x80\x931987) oli K\xc3\xb6yli\xc3\xb6ss\xc3\xa4 Satakunnassa vaikuttanut suomalainen taidemaalari. Nummisto kiinnostui 1960-luvulla Piispa Henrikiin ja Lalliiin liittyv\xc3\xa4st\xc3\xa4 perinteest\xc3\xa4 ja keskittyi t\xc3\xa4h\xc3\xa4n my\xc3\xb6s omassa taiteessaan maalattuaan sit\xc3\xa4 ennen l\xc3\xa4hinn\xc3\xa4 realistisia maalaismaisemia. _NEWLINE_1960\xe2\x80\x931970-luvuilla Nummisto oli aloitteellinen Pyh\xc3\xa4n Henrikin tien keskiaikaisen pyhiinvaellusreitin merkitsemisess\xc3\xa4 retkeilyreitiksi ja useiden Piispa Henrikiin, Lalliin ja Pyh\xc3\xa4n Henrikin tiehen liittyvien muistomerkkien aikaansaamisessa sek\xc3\xa4 kotipaikkakunnallaan K\xc3\xb6yli\xc3\xb6ss\xc3\xa4 ett\xc3\xa4 my\xc3\xb6s reitin muilla paikkakunnilla kuten Turussa.'